cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy pt cy cy cy cy cy cy cy cy cy cy cy cy cy cy cy nl cy la es cy nb cy en cy cy cy cy cy su cy ceb cy cy ca en cy nl en cy su cy su cy es es en es
Atgofion o noson agoriadol Womex | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Bu Catrin Siriol yn wirfoddoli yn Womex yr wythnos ddiwethaf. Dyma ei hatgofion o’r profiad.
Roedd dros 150 o unigolion wedi gwirfoddoli yn ystod yr Wyl
‘Dydw i ddim wedi gwirfoddoli ers blynyddoedd. A dweud y gwir ‘dwi ddim yn cofio’r tro d’wytha’ i mi wneud hynny. Y flwyddyn honno pan fu’sh i’n ysgrifenyddes Cymdeithas Lenyddol Pencaenewydd efallai?  Ta waeth, mi wnaeth Menter Iaith Caerdydd anfon cylchlythyr i’w holl aelodau yn holi am wirfoddolwyr i stiwardio yn ogystal â dyletswyddau eraill, yng Ngŵyl Womex rai wythnosau ôl.
I’r rhai ohono chi sydd wedi bod ar y lleuad yn ddiweddar gwell nodi yma mai Gŵyl Gerddoriaeth y Byd ydi Womex – cyfle i gantorion a cherddorion o bedwar ban berfformio a sgwrsio a chymdeithasu efo’i gilydd mewn un lleoliad.
‘Dwi wedi bod edrych ymlaen ers tro byd i’r ŵyl gyrraedd y brifddinas felly mi gynigiais fy enw i fod yn stiward.  ‘Doeddwn i ddim yn siŵr iawn be’ i’w ddisgwyl, ond wedi i mi glywed am y bwrlwm a oedd yn mynd i fod ym Mae Caerdydd, roeddwn i’n edrych ymlaen yn arw at gael bod yn stiward yn noson agoriadol Womex.
Rydw i’n un drwg am adael trefniadau hyd y funud olaf, ond y tro yma mi roeddwn i yng Nghanolfan y Mileniwm bron i ddeugain munud yn fuan. Mi gês fy nghyfeirio at yr ystafell lle’r oedd y genod yn disgwyl amdanom ni i gofrestru, derbyn bag Womex a oedd yn cynnwys cryno ddisgiau a llyfrynnau o bob cefndir posibl, a gwisgo crys-t yr Ŵyl.
Yna roedd gofyn i mi a’r dair arall oedd yn stiwardio hefo mi sefyll yn y cyntedd yn croesawu pawb a rhoi band ar arddwrn pob unigolyn oedd wedi talu i ddod i yno.
Mi roedd ‘na gymeriadau ymysg y gynulleidfa, ac mi geisiodd un dyn hyd yn oed ddod a’i gi i mewn i’r theatr! Yn anffodus, gwylio’r perfformiad o’r cyntedd efo’r gwirfoddolwyr oedd rhaid i’r hen Pero y tro yma. Roedd yn wych gweld a chlywed cerddorion Cymreig yn cyflwyno cerddoriaeth Gymreig a Chymraeg i’r gynulleidfa, er i mi, roedd y cyfan fymryn yn rhy draddodiadol ar brydiau.
Daeth uchafbwynt fy noson i fel yr oedd pawb yn symud o’r theatr i’r parti nesa’ wrth lwyfan Glanfa neu ei throi hi am adra. A dyna fo. Robert Plant. Prif leisydd y band Led Zepplin. Yn sefyll o ‘mlaen i. Mae’r rhai sy’n fy adnabod i yn gwybod nad ydw i’n dawedog o bell ffordd ond y tro yma yr oll y gallwn i ei wneud oedd syllu yn geg-agored ar athrylith! Profiad na wna’i fyth ei anghofio. Biti na f’aswn i wedi cael digon o hyder i ddweud rhywbeth – unrhyw beth – wrtho fo. ‘Doedd hi’n wych o beth bod Caerdydd wedi cael y cyfle i ddenu cerddorion o’r safon yna i ddod i weld a mwynhau lleoliadau a digwyddiadau cerddorol y brifddinas.
Dwi’n hynod falch fy mod i wedi cael bod yn rhan o’r cyffro a chael y cyfle i wrando ar gerddorion na f’aswn i wedi eu gweld na’u clywed fel arall. Roedd y gwaith yr oedd Cyngor y Celfyddydau wedi ei wneud, yn ogystal â threfniadau cydlynwyr y gwirfoddolwyr yn wych, a dwi’n siwr bod offerynwyr, cantorion, technegwyr, a nifer o unigolion ar draws y byd am gofio’r flwyddyn y daeth y byd i ganu i Gaerdydd.
Bae Caerdydd  ·  Canolfan mileniwm Cymru  ·  gwirfoddoli  ·  Womex
sylw ar yr adroddiad yma
Darllen pellach a awgrymir
Traeth Bae Caerdydd yn dod â’r Haf yn ôl i’r Ddinas
© Hawlfraint 2019 POBL CAERDYDD. Cedwir Bob Hawl.